89/153/ETY: Komission päätös, tehty 13 päivänä helmikuuta 1989, jäämätarkastuksia varten otettujen näytteiden vastaavuudesta eläinten ja niiden alkuperätilojen suhteen



Virallinen lehti nro L 059 , 02/03/1989 s. 0033 - 0034

Suomenk. erityispainos Alue 3 Nide 28 s. 0150

Ruotsink. erityispainos Alue 3 Nide 28 s. 0150



KOMISSION PÄÄTÖS, tehty 13 päivänä helmikuuta 1989, jäämätarkastuksia varten otettujen näytteiden vastaavuudesta eläinten ja niiden alkuperätilojen suhteen (89/153/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tiettyjen hormonaalista ja kaikkien tyrostaattista vaikutusta omaavien aineiden kieltämisestä annetun direktiivin 81/602/ETY täydentämisestä 16 päivänä heinäkuuta 1985 annetun neuvoston direktiivin 85/358/ETY(1), sellaisena kuin se on viimeksi muutettuna direktiivillä 88/146/ETY(2), ja erityisesti sen 6 artiklan, ottaa huomioon eläimissä ja tuoreessa lihassa olevien jäämien tutkimisesta 16 päivänä syyskuuta 1986 annetun neuvoston direktiivin 86/469/ETY(3), ja erityisesti sen 9 artiklan, sekä katsoo, että direktiivin 85/358/ETY 6 artiklan 1 kohdan a alakohdan ja direktiivin 86/469/ETY 9 artiklan 1 kohdan a alakohdan mukaan komission tehtävänä on direktiivin 85/358/ETY 10 artiklan ja direktiivin 86/469/ETY 15 artiklan täytäntöön panemiseksi saattaa voimaan niitä tietoja koskevat määräykset, joita tarvitaan tuotantoeläimen ja sen alkuperätilan tunnistamiseksi siinä tapauksessa, että toimivaltaiset viranomaiset virallisten näytteiden tutkimuksen tuloksen saatuaan tarvitsevat tätä tietoa, sen varmistamiseksi, että nämä tiedot kyetään laatimaan minkä tahansa tuotantoeläimen osalta, on tarpeen, että kaikki tuotantoeläimet ovat tunnistettavissa niitä tilalta siirrettäessä; toimivaltaisten viranomaisten olisi päätettävä tuotantoeläinten ja niiden tilojen tunnistusmenetelmistä olemassa olevien menetelmien perusteella; tuotantoeläinten omistajat tai henkilöt, joiden hallussa tuotantoeläimet ovat, on velvoitettava pyydettäessä ilmoittamaan toimivaltaisille viranomaisille tiloilleen ja tiloiltaan tapahtuvan eläinten siirtämisen yksityiskohdista; eläinten kuljetuksesta, markkinoinnista tai teurastuksesta vastuussa olleet henkilöt on myös velvoitettava pyydettäessä ilmoittamaan suorittamiensa eläinten siirtojen yksityiskohdista, jäsenvaltioiden on ilmoitettava toisilleen ja komissiolle käyttöön ottamistaan menetelmistä tuotantoeläinten tunnistamisen ja niiden jäljittämisen varmistamiseksi, näytteitä otettaessa on välttämätöntä saada ja merkitä muistiin kaikki tarpeelliset tiedot eläimen ja näytteen tunnistamiseksi; näiden tietojen on seurattava näytettä siihen asti, kunnes kaikkien laboratoriotutkimusten tulokset ovat tiedossa, siinä tapauksessa, että tutkimustulos on positiivinen, pitäisi eläimen omistaja tai henkilö, jonka hallussa eläin on, velvoittaa antamaan kaikki alkuperätilan tunnistamiseksi tarvittavat lisätiedot, ja tällä päätöksellä säädettävät toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Jäsenvaltioiden on taattava, että: - kun eläimiä siirretään tilalta, jolla niitä pidetään, ne ovat tunnistettavissa siten, että niiden alkuperätila, tai tila, josta ne ovat peräisin, ja niiden siirtojen vaiheet voidaan selvittää nopeasti; toimivaltaisen viranomaisen on määrättävä järjestelyistä eläinten tunnistamiseksi ja sen tilan tai niiden tilojen paikallistamiseksi, joilla eläimiä on aiemmissa vaiheissa kasvatettu, - jokainen tuotantoeläimen omistaja tai henkilö, jonka hallussa tuotantoeläin on, voidaan velvoittaa toimittamaan toimivaltaiselle viranomaiselle tämän pyynnöstä tiedot hänen tilalleen tulevista ja siltä lähtevistä tuotantoeläimistä, - kaikki ne henkilöt, jotka ovat vastuussa tuotantoeläinten kuljetuksesta, kaupan pitämisestä tai teurastuksesta, voivat antaa toimivaltaiselle viranomaiselle tiedot niiden eläinten siirroista, joita he ovat kuljettaneet, markkinoineet tai teurastaneet, ja antamaan kaikki näitä tietoja koskevat yksityiskohdat. 2. Jäsenvaltioiden on tiedotettava toisilleen ja komissiolle, pysyvässä eläinlääkintäkomiteassa ja 12 kuukauden kuluessa tämän päätöksen julkaisemisesta Euroopan yhteisöjen virallisessa lehdessä 1 kohdan täytäntöön panemiseksi käyttöön ottamistaan toimenpiteistä kunkin tuotantoeläinlajin osalta. Niiden on tämän jälkeen tiedotettava toisilleen ja komissiolle kaikista näihin toimenpiteisiin tehdyistä muutoksista. 2 artikla Jäsenvaltioiden on taattava, että otettaessa virallisia näytteitä eläimistä tiloilla tai teurastamoissa, ennen teurastusta tai sen jälkeen, seuraavat tiedot kerätään ja tallennetaan: - eläimen omistajan tai henkilön, jonka hallussa eläin on, nimi ja osoite, - niiden tilojen osoite, joissa näyte on otettu, - eläimen laji, sukupuoli ja ikä, - näytteen tyyppi, määrä ja ottomenetelmä, - eläimen tunniste- tai viitemerkintä, jonka avulla eläimen alkuperätila voidaan tunnistaa. Näiden tunnistetietojen ja näytteiden välinen yhteys on säilytettävä siihen asti, kunnes kaikkien laboratoriotutkimusten tulokset ovat tiedossa. 3 artikla Jos virallisten näytteiden laboratoriotutkimusten tulosten perusteella on välttämätöntä tehdä tutkimuksia tai toteuttaa toimenpiteitä, toimivaltaisen viranomaisen on vaadittava eläimen omistajaa tai henkilöä, jonka hallussa eläin on, antamaan kaikki ne lisätiedot, joita tarvitaan sen tilan tai niiden tilojen tunnistamiseksi, jolla tai joilla eläin on kasvatettu. 4 artikla Tämä päätös on osoitettu kaikille jäsenvaltioille. Tehty Brysselissä 13 päivänä helmikuuta 1989. Komission puolesta Ray MAC SHARRY Komission jäsen (1) EYVL N:o L 191, 23.7.1985, s. 46 (2) EYVL N:o L 70, 16.3.1988, s. 16 (3) EYVL N:o L 275, 26.9.1986, s. 36